Høvuðsbroytingarnar í mun til gomlu lógina vóru: Stovnsetan av Rúsdrekkasølu Landsins, sum hevur einkarætt til innflutning og sølu av rúsdrekka Loyvi til útskeinkjan av rúsdrekka til hotel- og matstovuvirksemi Lækkan av aldursmarkinum úr 20 niður í 18 ár Avtøka av skamtan Í lógini var eisini ásett, at eitt rakstraravlop, heilt ella partvíst, skuldi nýtast til fígging av upplýsandi virksemi, um skaðarnar við nýtslu av rúsdrekka og til viðgerð av rúsdrekkamisnýtarum. Lógin varð stigvíst sett í verk í 1992. Á sumri 1992 varð stjóri, Dagmar S. Joensen, sett at taka sær av at seta Rúsdrekkasølu Landsins á stovn. 1999 Í 1999 varð høvuðsgoymslan á Hoyvíksvegnum flutt niðan á Sandvíkarhjalla, har hon húsast enn í dag. 2005 Dagmar Joensen fór úr starvið sum stjóri. 17. oktober varð Elsa Maria Holm Olsen sett í starvið sum stjóri. Goymslan til handilin og fløskumóttøkan varð flutt í Grónbygingin á Staravegi. 2010 Kunngerð nr. 19, um Skipan og rakstur av Rúsdrekkasølu Landsins, varð broytt soleiðis, at møguligt varð hjá Rúsdrekkasøluni at hava opið leygardagar. Fyrsti leygardagurin har møguligt varð at keypa í sølubúðum hjá Rúsdrekkasøluni var leygardagin tann 8. mai 2010. 2011 1. oktober fór stjórin Elsa Maria Olsen í farloyvi, og Allan Skaalum varð settur sum fyribils stjóri. 2012 Elsa Maria Olsen fór úr starvi sum stjóri, og 1. desember varð Rógvi Andrias Fossádal settur sum stjóri. 2014 2. juni flutti deildin í Sandoynni úr hølunum í Skálavík til hølir á Sandi.